**מדרג פיתוח**: מיון מדינות ע"פ רמת פיתוח

1. **מדינות מפותחות**

מדינות עשירות בעלות רמת חיים גבוהה. מדינות אלה מכונות גם "העולם הראשון" וה"מערב".

מדינות מפותחות נמצא במערב אירופה (גרמניה, צרפת, בריטניה, הולנד, בלגיה, שבדיה, פינלנד, דנמרק וכו'), בצפון אמריקה (ארה"ב וקנדה), חלק קטן ממדינות אסיה (יפן, דרום-קוריאה, טאיוואן, סינגפור וישראל) וגם אוסטרליה וניו-זילנד.

כעת לא אפרט מהי מדינה מפותחת אלא רק אכתוב באופן תמציתי:

1. **תמ"ג לנפש גבוה**: תמ"ג פירושו תוצר מקומי גולמי והכוונה לסך ההכנסות של המדינה בשנה. תמ"ג לנפש פירושו חלוקת התמ"ג בכמות התושבים במדינה.
2. **השכלה** איכותית תוך דגש על השכלה גבוהה (לימודים אקדמיים באוניברסיטה).
3. **תחבורה** איכותית כמו רכבות מהירות, שדות-תעופה ונמלים חדישים וכבישים מודרנים.
4. רוב ה**ייצוא** לחו"ל מבוסס על **טכנולוגיה ומידע**.
5. הרוב עובדים בענף ה**שירותים** ויש גם עלייה באחוז העובדים בתעשיית **היי-טק** (מחשבים וטכנולוגיה גבוהה). כמעט ואין חקלאים (וכל החקלאות מודרנית) ויש ירידה בכמות העובדים בתעשייה קלה וכבדה.
6. דמוגרפיה: **תוחלת חיים גבוהה** בזכות רפואה מתקדמת (התמותה נמוכה), **הילודה נמוכה** (זוג צעיר לא מוליד הרבה תינוקות), **מאזן הגירה חיובי** (יותר אנשים מהגרים למדינה מאשר עוזבים אותה).
7. רוב האנשים **גרים בערים המודרניות** ולא בכפרים. יש במדינה גם תהליך של פירוור (עזיבה של חלק מהאנשים את העיר לטובת פרבר ששוכן קרוב לעיר).
8. **רמת מינוע גבוהה**: להרבה אנשים יש מכונית פרטית.
9. **צריכת אנרגיה גבוהה**: האנשים צורכים חשמל רב כי יש להם הרבה מכשירים חשמלים.
10. **טביעת רגל אקולוגית גבוהה**: בשל רמת החיים הגבוהה, האדם הממוצע מביא לזיהום רב (**פגיעה באקולוגיה**, בטבע). זה כולל זיהום של מים, של קרקע ושל אוויר. יש לציין שהזיהום רב למרות שדווקא במדינות אלה יש יותר מודעות לנושא האקולוגי.
11. בד"כ אלה מדינות **דמוקרטיות** (מדינה עם בחירות חופשיות והגנה על זכויות אדם), שמבוססות על כלכלה **ליברלית-קפיטליסטית** (כלכלה חופשית. השלטון לא מתערב יותר מדי בכלכלה הפרטית) והן חלק מה**גלובליזציה** (מעבר החופשי של אנשים, סחורות ומידע בין מדינות שונות).
12. אמנם קיים אי-שיוויון אך **הפער בין העשיר לעני לא מאד גדול**.
13. **מדינות מתפתחות**

אלה מדינות שיש בהן התקדמות, אך הן עדיין ברמת פיתוח נמוכה, לפחות יחסית למדינות מפותחות.

דוגמאות למדינות מתפתחות: הודו, סין, תאילנד, ברזיל וכו'.

1. **מדינות בתת-פיתוח**

מדינות שיש בהן התקדמות מסוימת אך הן עדיין המדינות העניות יותר.

רוב המדינות האלה נמצאות או ביבשת אסיה (כמו תימן, נפאל, אפגניסטן, בנגלדש) או ביבשת אפריקה (כמו סודן, דרום סודן, צ'ד, קונגו ומוזמביק).

הערה: מדינות לא מפותחות (בין אם הן מתפתחות ובין אם הן בתת-פיתוח) מכונות לעיתים "**העולם השלישי**"

תמצית של המאפיינים של מדינות לא מפותחות (זה בעצם ההפך ממדינות מפותחות)

1. **תמ"ג לנפש נמוך**: שמעיד על רמת משכורת נמוכה.
2. **השכלה** לא איכותית. חלק מהאנשים הם **אנאלפבתים** (**בורים**, לא יודעים אפילו לקרוא ולכתוב)
3. **תחבורה** לא מודרנית. למשל, הכבישים ישנים ומתפוררים, אם בכלל הם קיימים.
4. רוב ה**ייצוא** לחו"ל מבוסס על **משאבי טבע** שנמצאים באדמה (ולא על מידע טכנולוגי). למשל, מדובר על ייצוא של מחצבים (חומרי גלם כמו יהלומים ונחושת) ומקורות אנרגיה (כמו נפט, פחם וגז טבעי).
5. אזרחים רבים **עדיין עובדים בחקלאות** (והחקלאות לא מודרנית אלא מסורתית). יש **עלייה בכמות העובדים במפעלים של התעשייה הקלה והכבדה** כי שם צריך כוח עבודה זול ולא מיומן.
6. דמוגרפיה: **תוחלת חיים יחסית נמוכה** כי הרפואה לא מתקדמת (התמותה גבוהה), **הילודה גבוהה** (זוג צעיר מוליד הרבה תינוקות), **מאזן הגירה שלילי** (יותר אנשים עוזבים את המדינה מאשר באים אליה).
7. עדיין יש הרבה אנשים שגרים בכפרים. **הכפרים הם מוזנחים**. במקביל נוצרו **ערי-ענק** צפופות ומזוהמות.
8. **רמת מינוע נמוכה**: להרבה אנשים אין מכונית פרטית.
9. **צריכת אנרגיה נמוכה**: אנשים רבים צורכים מעט חשמל בשל העוני שבו הם נמצאים.
10. **טביעת רגל אקולוגית נמוכה**: בשל רמת החיים הנמוכה, האדם הממוצע במדינה לא מפותחת מביא לפחות זיהום לעומת האנשים העשירים במדינות מפותחות.
11. בד"כ אלה מדינות **דיקטטוריות** (לא דמוקרטיות) שבהן הממשל פוגע בזכויות אדם ולא מאפשר כלכלה ליברלית\חופשית.
12. במדינות לא מפותחות יש **הבדל עצום בין עשירים לעניים**.
13. **מדינות שקשה להגדיר כמו נסיכויות הנפט במפרץ הפרסי**

לחופו של המפרץ הפרסי יש 5 נסיכויות נפט כלומר מדינות שיש בשטחן נפט בכמות עצומה. מדובר על **ערב-הסעודית**, **איחוד האמירויות הערביות** (שבתוכה נמצאת העיר העשירה דובאיי), **קטאר**, **בחריין** ו**כווית**.

* מצד אחד, אפשר לומר שהן מדינות מפותחות כי רמת החיים בהן מאד גבוהה, בעיקר בתחומים של תשתיות מודרניות (כמו תחבורה) ותמ"**ג לנפש מאד גבוה**, אבל ממש-ממש גבוה (המשכורות שם מאד גבוהות).
* מצד שני, העושר שלהן **לא נובע מהשכלה** אלא רק מהנפט שנמצא באדמתן והרי בעתיד הנפט יגמר כי הנפט הוא **משאב מתכלה** (הנפט נמצא באדמה. שואבים אותו מהאדמה. בסוף הוא יגמר). בגלל שכלכלת נסיכויות הנפט תלויה רק בנפט, אז כנראה שהכלכלה במדינות אלה תתמוטט, ברגע שהנפט יגמר או שמחיר הנפט ירד.



